## El Consell declara essencial la prestació de servicis per part del personal dependent de la Conselleria de Sanitat

*** L’objectiu és garantir una assistència sanitària adequada per a fer efectiu el dret constitucional a la protecció de la salut davant la declaració de qualsevol situació d’emergència
* Esta mesura afecta tot el personal funcionalment dependent de la Conselleria de Sanitat, siga quina siga la seua naturalesa i règim jurídic**

El Consell ha acordat declarar essencial la prestació de servicis per part del personal amb dependència funcional de la Conselleria de Sanitat, siga quina siga la seua naturalesa i règim jurídic.

La fi és garantir una assistència sanitària adequada a la població per a fer efectiu el dret constitucional a la protecció de la salut en situacions en les quals l’organisme competent en emergència i protecció civil active un nivell de qualsevol situació d’alerta o avís de fenòmens meteorològics adversos o situacions d’emergència, inclosa la preemergència, per a la protecció de la població en un àmbit geogràfic i en una data concreta, des de la seua declaració o activació fins que es declare la finalització de l’avís, alerta o nivell de preemergència o emergència.

Fecha: 14/10/2025